《雨中集竹所赋春阴得烟字》
清代·王又曾

雨丝漠漠散如烟，竹外轩窗绿可怜。花尽帘垂看燕乳，桑浓村暗想朁眠。

闲居镇自消香篆，近局犹能判酒钱。莫道春随人老去，春归还复有明年。

作者简介：浙江秀水人，字受铭，号谷原。乾隆十九年进士，授刑部主事。工诗，与同县钱载、朱沛然等号南郭五子。为诗力求不蹈袭前人，时称为秀水派。有《丁辛老屋集》。